Жатақхана салғандарға мемлекеттік қолдау көрсетіледі – министрлік
DATE: 16:23, 06 Қыркүйек 2023 | GMT +5
TITLE: Жатақхана салғандарға мемлекеттік қолдау көрсетіледі – министрлік
URL: https://kaz.inform.kz/news/zhatakhana-salgandarga-memlekettik-koldau-korsetiledi-ministrlik_a4108735/
META: DATE: 16:23, 06 Қыркүйек 2023 | GMT +5
TOTAL WORDS: 154
AUTHOR(S):
TEXT: Орталық коммуникациялар қызметінде тілшілер жатақханаға орналасудың орнына пәтер жалдауға субсидия беріле ме деген сұрақ қойды. Министрліктің өкілі Ақерке Абылайхан мұндай жоспар жоқ. деп жауап берді. «Шынында да, студенттер қазір жатақханаларға орналасып жатыр. Университеттер қонақүйлер мен жатақхана иелерімен келісімшарт жасасуда. Мұндағы бірінші талап – жатақханаларда тек студент жастар тұруы керек. Бұл жатақханаларда тұру құны 30-60 мың теңге аралығында. Әрине, арзан емес. Бірақ пәтер жалдауға қарағанда қолайлы», - деді Ақерке Абылайхан. Сондай-ақ, министрлік өкілі мемлекет ғимаратты салу және қайта құру бойынша бизнес өкілдерін қолдау шаралары қолға алынғанын жеткізді. «Оларға шынымен де мемлекеттік қолдау қарастырылған. Өңірлерде жатақхана салу кезінде 6 жыл бойы әрбір бала үшін 150 АЕК мөлшерінде мемлекеттік тапсырыс өтелетін болады. Алматыда бұл сома 230 АЕК-ті құрайды. Жатақхана ғимаратын қайта жаңартуға да қолдау қарастырылған: өңірлерде – 47 АЕК, Алматы, Астана қалалары үшін – 92 АЕК », - деп толықтырды ол. Бұған дейін Ақерке Абылайхан ақылы түрде оқитын студенттердің жатақханадан орын алуға толық құқылы екенін айтқан еді
